ГОДИШЕН ИЗВЕШТАЈ ЗА РАБОТАТА

НА ООУ,,КРСТЕ П. МИСИРКОВ“ - ОРИЗАРИ

ВО УЧЕБНАТА 2019/20 ГОДИНА

I. Подготовка за почетокот на учебната година:

За успешно и навремено започнување на учебната 2019/20 година и за нормално одвивање на наставата во ОУ„Крсте П. Мисирков” с. Оризари беа извршени следните хигиенско - технички подготовки:

* Уредување на училишниот двор (тревните површини целосно уредени, целосно хортикултурно уредување);
* Во училишниот двор засадени се украсни дрвца;
* Училиштето темелно е исчистено и уредено;
* Во две училници обновени се плафоните и поставено е ново електрично осветлување; И во холот на училиштето е поставено ново електрично осветлување;
* Паркетот на сите 10 училници е обновен (стругање и лакирање);
* Набавени се 11 катедри за потребите на наставниот кадар;
* Во три училници набавени се шкафови за потребите на учениците;
* Училишните клупи се обновени со нови плотни;
* Во тек е реновирање на просторија за училишна библиотека и медијатека;
* Околу стариот дел на училиштето обновени (бетонирани) се стази;
* Извршена е дезинфекција и дезинсекција на училиштето ;
* И во подрачното училиште во с. Прибачево извршени се сите неопходни подготовки за почеток на учебната година;
* Перманентно се набавуваат делови за компјутерите (глувчиња, тастатури, кабли, монитори и др.),

Постојано се обезбедуваат неопходните материјални средства за изведување на наставата: креди, сунѓери, хартија, хамер, тонери, како и други канцелариски материјали и средства за чистење и одржување хигиената во училиштето. Перманентно се набавуваа средства за дезинфекција и други заштитни средства поради настанататата ситуација со Корона вирусот.

II. Подрачја на промени, приоритети и цели

Согласно Годишната програма за работа на училиштето поставените приоритети и цели се реализираа. Планирани приоритети за реализација беа следниве:

Приоритет 1. Овозможување континуирана соработка и партиципација на учениците во воспитно образовниот процес

Цел 1.1. Зајакнување на воспитната компонента кај учениците

Цел 1.2. Партиципација на учениците во донесувањето на одлуки за подобрување на наставниот процес

Во врска со овие цели учениците беа вклучени, преку одделенската заедница, во ученичкиот парламент, а со тоа, според новите законски одредби и во работата на телата на училиштето, како што е советот на родители и училишниот одбор. Ученичката заедница ги реализираше планираните активности според својата програма.

Одделенските наставници преку одржување на работилниците на часовите по ОЖВ посветуваа посебно внимание на различни аспекти од воспитниот процес на учениците прилагодени на нивната возраст.

Приоритет 2. Одржување на училишната зграда и здрава средина во училиштето

Цел 2.1. Едукација за заштита на животната средина

Цел 2.2. Обезбедување на здрави услови за работење и престој во училишната зграда

Во врска со овие цели, во училиштето на почетокот на секоја учебна година се формира еко тим на ученици кој што заедно со наставничката ментор за Еко проектот спроведуваат различни активности како што се: одбележување на ден без автомобили, здрава храна за детство без мана, засадување на дрвца во училишниот двор и слично.

Условите за работа во училишната зграда континуирано се подобруваат-обновени училишни клупи, осветлување во неколку училници, обновени катедри за наставниците. Исто така целиот училишен двор е уреден со цвеќе, ново засадени дрвца, реконструирани бетонски патеки.

Приоритет 3. Унапредување на професионалните компетенции на наставниот кадар

Цел 3.1. Подобрување на квалитетот на наставата и зајакнување на улогата на стручните тела во училиштето

Цел 3.2. Активно вклучување на наставниците во проектот „Две и пол минути до полноќ“ од ЕРАЗМУС + програмата

Цел 3.3. Активно вклучување на наставниците од одделенска настава во проектот „Забавни дигитални часови“ од ЕРАЗМУС + програмата

Средбите и консултациите со стручните служби се реализираа во континуитет, согласно потребите на наставниците.

Консултациите и соработката оваа учебна година се спроведуваа и за време на одржувањето на наставата на далечина. Во овој период стручните служби имаа зајакната координативна функција.

Проектот „Две и пол минути до полноќ“ беше успешно реализиран и завршен. Повеќе наставници ги користат веб алатките за кои беа обучувани во рамките на проектот. Планираните часови со содржини поврзани со климатските промени се интегрирани во наставните содржини во СТЕМ ориентираните предмети.

Проектот „Забавни дигитални часови“ започна со реализација во ноември, 2019 година. За жал, поради пандемијата со вирусот Ковид-19, сите проектни активности се одложени.

III. Настава

Посета на наставни часови кај наставниците

Во текот на првото полугодие од учебната 2019/20 год.согласно Годишните програми за работа на стручните работници (педагог и психолог) и Годишната програма на Директорот беше извршена посета на наставни часови од задолжителната настава кај сите наставници од одделенска и предметна настава. Целта на посетата беше да се согледа целокупната организација на наставниот час и активноста на учениците.

Задолжителна и друг вид настава

Во текот на наставната година наставниот процес е организиран, планиран и реализиран врз основа постојниот наставен план и наставните програми. Редовната настава како и другите воннаставни активности се одвиваа согласно со календарот за наставната година и конкретните распореди. Почнувајќи од 11 март 2020 год. поради Пандемијата од Корона вирусот па сé до 10.06.2020 год.со учениците се изведуваше т.н. настава од делечина(Онлајн).

Се одржуваше и дополнителна настава по одреден број на наставни предмети, во текот на првото полугодие и до почетокот на март од второто полугодие. Со овој вид настава во голема мера им се помогна на учениците кои имаа потешкотии во совладувањето на одделни наставни содржини. За учениците од II - IX одд. кои поседуваат посебни афинитети кон одделни наставни предмети имаа потенцијални можности за продлабочени знаења, наставниците неделно одржуваа по 1 до 2 часа додатна настава.

Од изборни предмети учениците во VI одд. го изучуваа Етика во религиите и германски јазик, VII одд. Вештини за живеење, во VIII одд. Проекти од информатика и во IX одд. Основи на програмирање.

Индивидуализирани програми за деца со посебни потреби

Во училиштето се реализираа индивидуализирани програми за деца со посебни потреби. Се изведуваше со ученик од 2-ро одд. по сите наставни предмети и со уште еден ученик од 5-то одд. по наставниот предмет Физичко и здравствено образование. Наставата ја изведуваа нивните одделенски наставници, а ИОП се изготвуваше од страна на иклузивниот тим за двата ученика одделно и во соработка со дефектолог од ОУ „Малина Попиванова“-Кочани. Ученикот од 2-ро одд. поради промена на местото на живеење од второто полугодие е отпишан од училиштето.

Воннаставни активности

Соработка со локалната самоуправа и другите институции во општината

За училиштето особено е значајна извонредната соработка со Градоначалникот на општина Кочани, кој има разбирање проблематиките во училиштата и во соработка со Советникот на одделението за јавни дејности секогаш се обидуваат да изнајдат начин за нивно разрешување.

Соработка во вид на свеченост се оствари со Градоначалникот на општината преку присуство на најдобрите ученици од училиштето по повод 7ми Септември – Денот на ослободувањето на градот Кочани. Во соработка со одделението за јавни дејности при општина Кочани училиштето активно се вклучи во активностите што се реализираа по повод манифестацијата „Денови на кочанскиот ориз” (учество со литературни и ликовни творби, учество на членовите од ФА ”Љупчо Сантов”) и др.

На 15 ученика од социјално загрозени семејства им беа доделени ранци и училишен прибор од Општина Кочани.

По повод новогодишните празници учениците го проследија новогодишниот концерт во организација на основното музичко училиште во Домот на културата „Бели мугри” во Кочани.

Учениците од одделенска настава организирано проследија две театарски претстави: „Збрканата сказна“ и „Семејна бајка“.

Училиштето соработуваше со ФА „Љупчо Сантов” од Оризари. Ученици членови на ова друштво учествуваа на повеќе манифестации организирани во општината и пошироко.

Во соработка со родителите по повод Новогодишните празници беше реализиран Новогодишен базар.

Соработка на училиштето континуирано се одвива и со другите институции со одредени активности. Поинтензивна соработка училиштето остваруваше и со стручни лица од Општинскиот центар за социјални работи за поуспешно надминување на проблеми кај конкретени ученици.

Во соработка со ООЦК-Кочани на 10 ученика од социјално загрозени семејства им бше доделена еднократна помош пакети со храна во рамките на кампањата „Помислете и на нас“.

Во делот на општествено корисна работа беше реализирана хуманитарна акција во собирање на парични средства наменети за лекување во странство на ученик од нашето училиште.

Перманентна соработка училиштето остваруваше со основните и средни училишта како во општината така и пошироко.

Реализирани проекти

Проектот на Владата на РСМ „Компјутер за секое дете“ и Проектот “Бесплатни учебници” се реализираат. Во врска со вториот проект, формираната комисија задолжена за дистрибуцуја на учебниците при нашето училиште навреме ги заврши своите активности. Се изврши печатирање и евидентирање на новодобиените учебници. Сите ученици на почетокот на учебната година добија комплети учебници. Според определен протокол од страна на училиштето комплетите учебници беа вратени по завршувањето на учебната година.

Училиштето е вклучено во Еко-проектот поддржан од МОН и успешно ги реализира планираните активности, како и во проектот Зелен пакет- јуниор за одделенска настава. Наставниците од одделенска настава се вклучени во проектите „Јазична писменост“ и „Математика со размислување“ во почетните одделенија. Училиштето е вклучено во Проектите „Меѓуетничка интеграција во образованието“ (МИО) и „Заедничка грижа за правилно насочување на учениците“ во реализација на Министерството за образование и наука и Бирото за развој на образованието.

Проектот „Две и пол минути до полноќ“, финансиран од Еразмус + програмата на ЕУ кој што започна во ноември, 2017 година е заршен согласно договорот за грант на 31.10.2019 година. Сите активности се успешно реализирани. Завршниот извештај за проектот е одобрен од страна на националната агенција во Р. Бугарија.

Од оваа учебна година, училиштето се вклучи во уште еден проект од ЕРАЗМУС + програмата, со наслов „Забавни дигитални часови“. Апликант партнер е основно училиште од Р. Турција, а учествуваат основни училишта од Р. Грција, Р. Романија и Р. Хрватска. Во проектот се вклучени наставници од одделенска настава и ученици од 8-10 годишна возраст. Планирани се обуки на наставници во сите земји учеснички и реализација на еден е-твининг проект. Проектот ќе трае две години. Според планираните проектни активности, се одржа само првиот состанок на проектни партнери и правта обука за наставници во Ескишекир, Р. Турција. Сите останати мобилности во врска со овој проект се откажани и одложени на неодредено време, односно зависно од подобрувањето на состојбата со пандемијата.

Од минатата учебна година училиштето е вклучено во Проектот „Фудбал во училишта“ во кој се вклучени учениците од одделенска настава (ученици од 2 до 5 одд), а го реализира наставникот по ФЗО. Проектот го спроведува Фудбалската федерација на Македонија во соработка со Федерацијата на училишен спорт. Истиот се реализира во три фази и во истиот се вклучени 120 училишта со околу 15000 ученици.

Тим за следење, анализа и поддршка

Тимот за следење, анализа и поддршка во нашето училиште го сочинуваат директорот и психолошко-педагошката служба, како и посебни тимови составени од наставници кои се формираат за потребите за следење и проверка на педагошката евиденција и документација.

Самоевалуација на училиштето

Постоечката самоевалуација на училиштето е за периодот од 2018-2020 година. Од предностите и недостатоците утврдени со неа се извлекувани приоритетите и целите кои се содржани во Годишната програма за работата на училиштето.

Новата самоевалуација на училиштето, за идните две години, е во изработка во моментот на доставување на годишниот извештај.

Истата ќе ги опфати и укажувањата од тимот на просветни инспектори кои што во училиштето извршија Интегрална евалуација на 24, 25 и 27 февруари, 2020. Нацрт извештај од ДПИ за спроведената интегрална евалуација се уште не сме го добиле но, ќе се раководиме според укажувањата на тимот на инспектори.

IV.Поддршка на учениците

Ученици, паралелки и изостаноци

Составен дел на текот на организирањето на воспитно - образовната работа на училиштето е и формирањето на паралелките во училиштето врз основа на кој број се обезбедени и неделниот фонд на наставни часови по секој наставен предмет. Бројот на формираните паралелки за оваа учебна година изнесуваше 19 од I до IX одд. од кои 18 се во централното и една паралелка во подрачното училиште во с. Прибачево.

Прегледот на учениците на крајот на учебната 2019/20 год. по наставни јазици ја содржи бројната состoјба на ученици по одделенија внесена во табела бр.2 од статистичкиот извештај.

Испишани се вкупно 5 ученика.(Табела бр.5)

Изостаноците на учениците на крајот на учебната година се во табела бр. 3. Од истата може да се констатира дека вкупниот број на изостаноци изнесува 4422 од кои 4209 се оправдани, а 213 се неоправдани. Споредба на бројот на изостаноци со истиот период од минатата учебна година не можеме да направиме со оглед на тоа што во периодот од 11.03.2020 год па сé до 10.06.2020 год учениците ја следеа наставата далечински од дома.

Сите 216 ученика имаат примерно поведение.

Постигнувања на учениците

Одделенска настава

Во одделенска настава има вкупно 105 ученици, од кои 62 ученика се од I до III одд. и се описно оценети.

Во I одделение се запишани вкупно 15 ученика во две чисти паралелки. Сите ученици редовно ја посетуваа наставата. Нивниот успех и достигања по сите наставни предмети описно се следеше преку бројни инструменти што ги применуваа нивните наставници. Нивните постигања се прикажани преку сумативна оценка (свидетелство) што е составен дел на портфолиото на секој ученик.

Во II и III одд. има вкупно 47 ученици во четири чисти паралелки и една комбинирана. И нивниот успех и достигања се следеше описно преку тестови на знаења, анегдотски белешки, чек-листи и др. инструменти (формативно) за на крајот од второто полугодие ја добијат сумативната оценка (свидетелство).

Во IV и V одд.има вкупно 43 ученика во четири чисти и една комбинирана паралелка. Средниот успех на учениците од:

- IV изнесува 4,84

- V изнесува 4.79

- IV – V изнесува 4.82

Предметна настава

Во предметна настава има вкупно 111 ученика распоредени во 8 паралелки. Сите 111 ученика се без слаби, со позитивен успех 4,12.

Средниот успех на учениците од VI – IXодд. е 4,12.

Спореден со минатата година (4.09) е повисок за 0,03.

Средниот успех од IV- IX одд. е 4,46. Спореден со минатата година (4.31) е повисок за 0.15.

Средниот успех на учениците по одделенија/паралелки изгледа вака:

- VI изнесува 4,07

- VII изнесува 4,11

- VIII изнесува 4,12

- IX изнесува 4,22 (највисок среден успех)

Што се однесува до успехот по полова структура од Табела бр. 6 може да се забележи дека учениците од женскиот пол имаат повисок успех. Средниот успех на женските изнесува 4,74, а на момчињата 4.13.

Можеме да кажеме дека знаењата што ги стекнуваат учениците се реални и трајни и во функција на развивање на нивните ставови и способности. Најголем број од учениците од IX одд. во натамошното школување го задржуваат постигнатиот успех. Врз постигнатиот успех влијание имаше и советувањето извршено од психологот на училиштето кај учениците што имаа по три и повеќе слаби оценки.

Професионален развој на образовниот кадар

Детектирање на потребите и приоритетите, активности за професионален развој

Професионалниот развој на образовниот кадар се реализира преку проектни активности кои училиштето ги спроведува преку образовната програма ЕРАЗМУС +. Преку едниот, веќе завршен проект, четири наставници од предметна настава беа директно вклучени, а наученото преку интерна дисеминација го пренесоа на сите останати наставници во училиштето. Обуките на овој проект беа наменети за примена на одредени веб алатки како метод за одржување на наставен час. Вториот проект ќе има за цел обука на одделенските наставници за примена на онлајн апликации/софтвери за обработка на наставни содржини и нивна примена за време на наставни часови по англиски јазик, природни науки, општество, математика.

Понудените обуки и семинари од БРО или МОН се исто така дел од професионалниот развој на наставниот кадар во училиштето.

Во тек на оваа учебна година наставниците поминаа онлајн обука за инклузивно образование понудена од БРО.

Новонастанатата ситуација и одржувањето на настава на далечина ја откри потребата од обуки на наставниците кои се поврзани со онлајн веб алатки кои би можеле да ги користат за да наставата се одвива непречено доколку и во иднина се случи слична ситуација или се реализира веројатноста следната учебна година повторно да започне со реализација на онлајн настава.

VI. Здравствена и останата грижа за здравјето на учениците:

Училиштето води перманентна грижа за здравјето на учениците во училиштето и тоа преку следните активности:

* Медицинскиот центар од Кочани ги врши редовните вакцинации за зголемување на имунитетот кај учениците според нивниот календар.
* Поради Ковид-19 планираните систематски прегледи со учениците од I, III, V и VII одд. Медицински центар Кочани не ги реализираше.
* Преку одделенските часови реализирани се повеќе типизирани предавања од областа на здравственото воспитание, а со цел да се стекнат навики кај учениците како би се избегнале разни заразни заболувања.
* На одделенски час одржано е типизирано предавање за „Заразна жолтица“.
* Учениците од 6-то до 9-то одд. на одделенски час запознаени се со предавања на тема: „Вистината за дрогите“ и „Вистината за Хероинот“.
* На учениците од 5-то одделение извршено е мерење на тежина и висина од страна на Центарот за јавно здравје Кочани.
* Со учениците од 7-мо, 8-мо и 9-то одд. се одржа работилница на тема: „Превенција на болести од зависности“. Работилницата ја одржаа волонтери од ООЦК- Кочани во соработка со Агенција за млади и спорт.
* Перманентно се употребуваат средства за лична хигиена (течни сапуни, дезинфекциони средства и други средства за одржување на хигиената во сите училишни простории), по препорака на Републичкиот санитарен инспектор.

Поради појава на „Заразна жолтица“ се зголеми хигиената во училиштето;

- Зголемена е хигиената и употреба на заштитни средства, откако се појави Ковид-19;

* Во рамките на Еко проектот беше организирана Работилница на тема „Здрава храна за детство без мана“, чија цел беше со приготвувањето на здрава храна да се развие свеста кај најмалите за користење и поволностите од здравата храна.
* Перманентно се води грижа за зачувување на забите кај учениците од страна на стручни лица,
* По повод европската недела на мобилност неколку ученици учествуваа на манифестацијата „Вело родео“ чиј организатор е ОУ „Малина Попиванова“ Кочани. Целта е да се насочи вниманието на јавноста кон подобрување на јавното здравје и квалитетот на живот преку промовирање на одржлив урбан транспорт.
* Реализиран е полудневен излет со сите ученици до фудбалскиот стадион на ФК „Младост“ Оризари.
* Во корист на подобрување на здравјето на учениците е и реализирањето на Проектот „Фудбал во училишта“ со учениците од 2-5 одд.
* Претставници (стручни лица) од МВР Кочани пред учениците од 6-то до 9-то одд. организираа едукативна работилница на тема: „Штетни последици од употреба на пиротехнички средства“ пред новогодишните празници кога е актуелна употребата на петардите и други пиротехнички средства опасни по животот на децата.
* Пред сите ученици од страна на стручни лица од Медицински центар Кочани и педагошко-психолошката служба извршена е презентација за вирусот Ковид 19.

VII. Организиран превоз на ученици

За учениците с. Прибачево организиран е бесплатен превоз на релација Прибачево-Оризари и обратно. Превозот го врши Авто–превозник „Тасимо“ од Оризари. Од услугите се задоволни како учениците така и училиштето. Истиот е флексибилен и прилагоден според потребите на учениците. Се превезуваат вкупно 15 ученика по цена од 40 ден.по ученик и во двата правца.

По потреба и за останатите ученици се организира превоз до Кочани (присуство на театар, изложба, манифестации, посета на установи и др.)

VIII. Организирани ученички екскурзии, излети и настава во природа

Оваа учебна година поради настанатата ситуација (пандемија со Корона вирус) не беа организирани планираните ученички екскурзии согласно Годишната програма за работа на училиштето.

Не се реализираше и настава во природа со учениците од 5-то одд.

Во текот на првото полугодие во месец октомври со учениците од II-IX одд. реализиран е полудневен излет на фудбалскиот стадион „Младост“-Оризари.

IX. Културно-образовни активности, општествено корисна работа, спортски и воннаставни активности и ученички натпревари

Слободни ученички активности

Во училиштето слободните ученички активности се застапени низ разновидни облици на слободно членување во многубројните секции.

Учениците членови на литературната секција го одбележаа „26 Септември Европскиот ден на јазиците“. Оваа активност преставува и дел од Проектот МИО.

Во рамките на „Месецот на книгата” членовите на литературната секција со свои лични творби учествуваа на традиционалната литературна средба со познати родокрајни поети. На натпреварот „Млади библиотекари“ што го организира МБ „Искра“ Кочани, ученикот од 9-то одд. Васил Трајанов освои 2-ро место.

По распишаниот конкурс „Детски лирски треперења“ за литература за деца ученичката Евгенија Марковска доби втора награда.

По повод приемот на првачињата во ДОМ, на заедничката свеченост што беше организирана во Кочани, од нашето училиште со една точка (ритмичка игра) се претставија ученици од четврто одделение. Организатор на свеченоста беше нашето училиште.

Членовите од ликовната секција активно работеа во текот на Iто полугодие и учествуваа на сите Конкурси што беа доставувани до училиштето.

Исто така активно работеа по повод одбележувањето на Патрониот празник на училиштето, а во соработка со останатите секции во училиштето активно уредуваа изложби (за Патрониот празник), а по повод Новогодишните празници го уредија и украсија ентериерот на училиштето со што му беше даден посебен белег и убавина на училиштето. Исто така со различни уметнички содржини беше уреден и училишниот двор.

Ученици членови на спортската секција активно учествуваа на сите натпревари организирани во општината.

Во текот на полугодието сите секции од одделенска настава континуирано ги уредуваа своите училници и учениците ги прошируваа своите знаења во зависност од тоа во која секција се вклучени. И останатите секции од предметна настава активно работеа. Посебно активни беа учениците од одделенска настава во рамките на Еко проектот кои реализираа повеќе активности пред сé околу чистење и естетско уредување на училишниот двор и паркот во училиштето.

Ученички натпревари

|  |  |  |  |
| --- | --- | --- | --- |
| Предметна настава | | | |
| Предмет/наставник | Одделение/датум на одржување | Училишен/општински/  регионален/државен/  меѓународен | Постигнат успех |
| Математика,  Марина Серафимова | 6 одд, | Општински | 1.Џенифер Мишкова-пофалница  2.Филип Петров  пофалница |
| Математика  Маргарита Велкова | 7 одд, | Општински | 1.Филип Ангелов пофален  2.Филип Стојанов  пофален |
| Математика  Соња Митева | 5 одд. | Општински | 1.Моника Иванова  2-ро место  2.Ива Горгиева  3-то место |
| Природни науки  Емица Трајанова | 5 одд.  15.02.2020 | Општински | 1.Ема Тодоровска  3-то место  2.Моника Иванова  3-то место  Ива Горгиева  3-то место |
| Хемија  Емица Трајанова | 9-то одд. | Општински | 1.Маја Димитријева  пофалена |
| Анита Стојанова  Природни науки | 6-то одд.  16.02.2020 | Општински | 1.Нена Петрова 3 место  2.Филип Петров  пофален |
| Анита Стојанова | 8-одд. | Општински | Михаела Мишева  -3 место |
| Географија,  Катерина Михајлоска | 9 одд,  8одд. | регионален | 1.Стефанија Соколова  Пофалена  2.Марија Стоименова  пофалена |
| Биологија,  Весна Лазарева | 7 одд, | Општински | 1.Иванова Стефани  Пофалена |
| 8 одд, | Општински | 1.Митев Горазд  Пофален  2.Ангелова Дајана  3-то место |
| 9 одд, | Општински | 1. Васил Трајанов |
| ФЗО,  Јорданчо Јанев | Екипно- женски, кошарка, | Општински | Трето место |
| Екипно-машки, ракомет | Општински | Трето место |
| Екипно-женски, ракомет | Општински | Второ место |
| Екипно-машки, футсал | Општински | Трето место |
| Екипно  Кошарка машки | Општински | трето место |
| Екипно-женски футсал | Општинско | Четврто место |

Општинскиот натпревар по математика се одржа во нашето училиште. Поради новонастанатата ситуација со Ковид 19, најголемиот дел на натпревари на сите нивоа не беа во можност да ги реализираат нивните организатори. Не се одржа и Пролетниот крос што секоја година се одржуваше во месец мај.

X. Систематски - специјалистички прегледи на вработените

Кај сите вработени (36) во училиштето на почетокот од учебната година извршен е санитарен преглед.

XI. Активности на: Совет на родители, Наставнички совет, Училишен одбор

Советот на родители реализираше активности согласно својата Годишна програма и беа одржани две седници на советот. Се разгледуваше Годишната програма за работа на училиштето, се избираа нови членови во советот, како и претставници за училишен одбор, се дискутираа теми од важност за учениците и воспитно-наставниот процес.

Наставничкиот совет ги одржа планираните работни седници во текот на учебната година. Одржани се вкупно 8 седници и на истите се разгледувани повеќе точки во врска со целокупната организација на воспитно – образовната дејност на училиштето. Неколку работни седници поради настанатата бонредна ситуација беа оддржани (онлајн). Поконкретни податоци за работата на овој највисок стручен орган можат да се согледаат од содржината на соодветните Записници. Сепак ќе ги наброиме следните содржини:

* Разгледани се добиени Укажувања од различни институции и тоа од МОН, Локалната самоуправа, Државниот просветен инспекторат, БРО и др
* Разгледани се и измените и дополнувањата на одделни законски одредби за основното образование
* Согласно со програмата Наставничкиот совет редовно ги разгледува и усвојува значајните документи за училиштето и тоа:

Годишна програма, извештај за тромесечие, полугодишен и годишен извештај,самоевалуација и др.

Училишниот одбор работеше согласно својата Програма за работа. Одржани се вкупно 5 работни состаноци. Од повеќето активности ќе ги наброиме следните:

* Разгледување и усвојување на Годишната програма за работа на училиштето,
* Разгледани и усвоени повеќе документи како:

Правилник за начинот на спроведување на набавки од мала вредност, Правилник за планирање и организирање на училишни екскурзии.

* Разгледани документи за прием на нови работници на упразнети работни места и давање мислења по пристигнатите молби,
* Избор на нови членови на училишен одбор, донесување на одлуки за реализација на проекти
* Разгледување и усвојување на Финансиски план, Полугодишниот и Годишниот извештај за работата на училиштето и др.

Соработка со семејството и родителите на учениците се одвиваше индивидуално и колективно. Индивидуално родителите доаѓаа по разни потреби кај одделенските раководители, директорот, психологот и училишниот педагог. Индивидуални разговори се водеа со родители чии деца (ученици) покажуваат слаб успех и беа недисциплинирани за време на наставата и надвор од неа, како и со родители чии ученици нередовно доаѓаа на училиште.

Според законските одредби во училиштето, во тек на првото полугодие, психологот одржа едно советување, со по две средби, со родители чии што ученици имаа три и повеќе слаби оценки и едно со родител на ученичка која што нередовно посетуваше настава во училиштето. На советувањето на родители на ученици што имаа три и повеќе слаби оценки беа присутни 24 родители. Забележително е дека ова тромесечје бројот на оваа група ученици е нависок во изминатите 5 години. Од дискусијата со предметните наставници се дојде до заклучок дека не може да се одреди конкретно на што се должи овој зголемен број на ученици со три и повеќе слаби оценки. Причината е и во тенденцијата кај учениците да учат се помалку, намалено внимание за време на часовите и недисциплина. Истовремено може да се констатира и дека наставниците имаат заземено став да не го користат методот на мотивирање на учениците со тоа што ќе им стават повисока оценка.

Истите ученици после завршеното советување со родителите беа повикани на советување во две групи. Може да се констатира дека и самите ученици се свесни дека не учат и дека оценките им се реални.

Со родителите и наставниците се донесоа заклучоци и насоки на кој начин да им се помогне на учениците да се мотивираат повеќе и да посветуваат повеќе внимание на наставата и учењето.

Се реализираше и советување со родител на ученичка која што нередовно посетува настава и отсуствуваше од настава подолго од еден календарски месец. Истата ученичка, односно нејзините родители беа пријавени во ДПИ, кои понатаму преземаа соодветни мерки.

Во тек на второто полугодие поради не беа реализирани советувања со родители на ученици со три или повеќе слаби на начин како досега, туку родителите на тие ученици беа контактирани како од страна на одделенските раководители, така и од училишниот психолог за советување и консултација.

Колективната соработка се одвиваше преку родителски средби и на истите, родителите беа информирани за успехот и дисциплината кај учениците, исхраната, како и за осигурувањето на учениците, измените и дополнувањата на одделни законски одредби за основното образование и др.

Во текот на Iто полугодие се одржаа две општи родителски средби, со родителите на учениците од првите одделенија по три и повеќе средби. Во почетокот на второто полугодие се одржа уште една на која беше разгледан полугодишниот успех на учениците.

Во однос на одредени прашања редовно се информирани за сите активности и настани во училиштето.

Родителите поинтензивно соработуваа со училиштето и наставниците за подобро изведување на далечинското учење, особено родителите на учениците од одделенската настава.Тие беа исполнителни и соработливи.

XII. Наставни средства

Училиштето постојано води грижа за набавка на нагледни средства. Преку Проектот „Две и пол минути до полноќ“ од Еразмус + програмата набавени се нагледни средства по предметите биологија и физика. Но сé уште има потреба од истите по повеќе наставни предмети.

XIII. Подобрување на материјално-техничките услови

(поправки и реконструкција)

Во текот на оваа учебна година извршена е замена на плафонот во холот на училиштето на приземјето и извршена е замена на осветлувањето. Во тек е реконструкција на просторија (промена на прозорци,варосување, внатрешно уредување со мебел). Во истата ќе биде сместена училишната библиотека.

XIV. Заклучоци и препораки

Годишната програма за работа на училиштето е реализирана преку ангажираноста на носителите на воспитно – образовната дејност и нивните соработници. Наставните програми по одделни наставни предмети се реализирани целосно и покрај новонастанатата ситуација со Ковид 19. Од постигнатите резултати во целост не можеме да бидеме задоволни, од причини што почнувајки од 11.03.2020 год.па се до 10.06.2020 год наставата се одвиваше далечински (онлајн),а за таков вид настава немаме искуство и покрај големите напори и вложувања на наставниците. За следната учебна година ги даваме следните препораки:

* Наставниците, секој по својот предмет да ја планирааат наставата навремено на сите нивоа.
* Доколку и од септември се продолжи со учење од далечина да се следат Упатствата од МОН И БРО.
* Наставниците да бидат обучени за овој вид на настава.
* Поради неможноста на крајот одделенските раководители заедно со родителите на последната родителска средба да го разгледаат постигнатиот успех, истото да го сторат на почетокот од новата учебна година.
* Натамошно подобрување на учењето преку квалитетно оценување на ученичките знаења, примена на формативното оценување (Почитување на Етичкиот кодекс на оценување), континуирана примена на стандардите за оценување;
* Посебно да се води грижа за одржување на компјутерите;
* Постојано користење на стручната литература во училиштето;
* Да се спроведе акциониот план што ке се изготви по добиениот извештај од спроведената Интегрална евалуација на училиштето од страна на ДПИ во периодот од 24,25 и 27 02.2020 год.
* Целосно почитување на функционалниот Кодекс на однесување во училиштето, а во рамките на ова и доследно спроведување на дежурствата за време на одморите;
* Ученичката заедница и Ученичкиот парламент поактивно да се вклучи во реализацијата на активностите предвидени со Годишната програма;
* Да продолжи соработката со Општина Кочани, Државниот просветен инспекторат и Бирото за развој на образованието како и со другите институции;
* Училиштето да продолжи да се вклучува во нови проекти.
* Да се продолжи со подобрувањето на просторните и материјалните услови за задоволување на потребите за реализација на наставата и работата во училиштето;

ОУ „Крсте П. Мисирков”- с. Оризари

Општина Кочани

Директор

Соња Иванова